text: Bent Hansen formand i Region Midtjylland
  20 november 2013 kl. 06.43
  Der kommer ikke en ny formand for regionsrådet i Midtjylland i denne omgang.
  Onsdag morgen er en konstitueringsaftale blevet skrevet under af alle partier i Region Midtjylland. Det betyder, at Socialdemokratiets Bent Hansen fortsætter som formand.
  SF?s Bente Nielsen bliver 1. næstformand, mens Venstres Anne V. Christensen bliver 2. næstformand.
  Socialdemokratiet er det største parti i regionen med 16 mandater, mens Venstre, der gik to mandater frem, er det næststørste parti.
  Både Enhedslisten og Liberal Alliance er for første gang med i regionsrådet. Enhedslisten med to mandater og Liberal Alliance med et.
  Hvem der kommer ind på hvilke mandater vides først, når alle personlige stemmer er talt op ? formentlig natten til torsdag.
  Mandater:
  A - 16 (+1)B - 2 (+1)C - 2 (-1)F - 2 (-4)I - 1 (+1)O - 3V - 13 (+2)Ø - 2 (+2)Fælleslisten mistede sine to mandater.
  
  